
CONCLUZII 


e Tendințele specifice de evoluție a spațiului de 
confruntare în secolul XXI sunt influențate de 
dinamica intereselor, de procesul de 
globalizare, de competiţia pentru resurse şi 
sofisticarea mijloacelor de luptă. 


e Transformarea şi înnoirea NATO, concomitent 
cu diversificarea misiunilor pe care şi le-a 
propus să le gestioneze vor permite 
participarea forţelor aliate şi la misiuni în afara 
zonei tradiționale de responsabilitate. 


e Un argument care susține noua orientare a 
Alianţei, de a-şi proteja securitatea dincolo de 
graniţele tradiționale şi de a se implica activ în 
lupta împotriva terorismului, este prezența în 
Afganistan - “prioritatea numărul unu a 
Alianţei”. Este “obligația noastră să fim 
acolo”, dar “această decizie politică trebuie 
urmată şi de angajarea resurselor militare | 
necesare” declara Jaap de Hoop Scheffer, | 
secretarul general al NATO... 


1. Adaptarea NATO la noile realităţi şi condiţii ale secolului XXI 


Potrivit fostului secretar general al NATO, 
lordul George Robertson, prin adaptarea Organizației 
la noile realități şi condiţii ale secolului XXI - lupta 
împotriva terorismului şi noile probleme de 
securitate - se va realiza cea mai mare reformă din 
istoria Alianței. Este un program imens, care constă 
atât în întărirea capacităților sale militare, cât şi într-o 
reformă profundă, o reducere severă a vechilor 
structuri. 

Cu această ocazie, el a citat, în particular, 
sprijinul aliaților pentru formarea forței internaţio- 
nale de stabilitate în Irak şi a amintit de noua 
provocare căreia NATO trebuie să-i facă față - 
preluarea comandamentului Forţei Internaţionale de 


Asistenţă şi Securitate în Afganistan (ISAF) - 
angajamente care trebuie să demonstreze noua 
capacitate de acțiune a NATO şi de asumare a 
ŞI stabilitatea?. ; 

Prin deciziile care se iau, Alianţa trebuie să iasă 
din stagnare şi expectativă în fața noilor provocări 
globale, cum sunt: statele totalitare, terorismul şi 
extinderea armelor de distrugere în masă, fiind 
vorba de un nou NATO, un NATO a cărei 
transformare devine indispensabilă datorită noilor 
responsabilități în creştere în ceea ce priveşte 
operaţiunile din afara Europei, aria sa tradițională de 
acțiune. Această “refondare” a NATO constă atât în 


COLOCVIU STRATEGIC Nr. 7 (XIX), mai 2004 


întărirea capacităților sale militare, cât şi într-o 
reformă profundă a structurii comandamentului 
militar aliat. Au fost luate în discuţie: 

- flexibilizarea Alianţei prin reducerea cu 40% a 
numărului bazelor din Europa - ca parte a tendinței de 
adaptare la noile amenințări mondiale - şi crearea 
unei forte NATO, formată din 20.000 de soldaţi care 
să se poată mobiliza într-un timp foarte scurt, ca forțe 
de elită de intervenție rapidă, în măsură să intervină 
în orice colț al lumii”; 


- restructurarea cartierelor generale prin 
crearea a două mari comandamente strategice, trei 
cartiere generale regionale de comandă”, şase 
comandamente secundare (câte trei în nordul şi sudul 


Europei), precum şi prin închiderea a patru 
comandamente subregionale“; 
- îmbunătățirea dotării prin înlocuirea 


echipamentelor militare învechite cu avioane militare 
de transport, arme de precizie şi scuturi electronice de 
bruiaj care să corespundă noilor standarde. 


2. Politica de securitate în afara spațiului european. 
Lupta împotriva terorismului şi noile probleme de securitate 


La reuniunea miniştrilor afacerilor externe din 
cele 19 state membre NATO, desfăşurată la Madrid 
(3 iunie 2003), Alianța primeşte undă verde pentru 
misiuni în afara frontierelor sale obişnuite, 
afirmându-se dorința de a continua transformarea sa 
printr-o extindere şi mai mare a teatrului său 
operațiuni, inclusiv până în Irak. 

Conceptul global al forței de reacție a NATO - 
aprobat de miniştrii apărării la reuniunea de la 
Bruxelles din 12-13 iunie 2003, ale cărei dimensiuni 
nu au fost încă definite - prevede dotarea NATO cu o 
capacitate de acţiune rapidă care poate fi mobilizată 
şi desfăşurată în timp foarte scurt în orice zonă a 
lumii, sporind, începând cu 2004, eficiența acţională 
şi de comandă a noii Alianțe”. Indicând terorismul ca 
principala preocupare a NATO, accentul va trebui 
pus pe crearea forţelor speciale, pe dezvoltarea celor 
mobile, pe consolidarea Forţei de Reacţie Rapidă 
(FRR) a Alianței. Va spori, de asemenea, 
determinarea Alianţei în privinţa participării la unele 
misiuni de asistență internațională post-conflict, gen 
ISAF în Afganistan, eventual sub mandat ONU. 

Prin aceste măsuri, NATO se plasează în 
primele rânduri ale războiului global împotriva 
terorismului internațional, cea mai violentă 
amenințare la adresa securității mondiale, alături de 
proliferarea armelor de distrugere în masă. Este un 
nou tip de război, un război care va trebui să fie dus 
în fiecare parte a acestei lumi, din păcate. NATO este 
acum pe calea cea bună şi îşi “reface sănătatea” după 
cum spunea şi Marc Grossman, adjunct al 
secretarului de stat american. De asemenea, potrivit 
precizărilor fostului secretar general al NATO, 
Lordul George Robertson, din 24 iunie 2003, Alianța 
elaborează o nouă strategie pentru a face față 
amenințărilor apărute după 11 septembrie 2001, iar 
propunerile Belgiei referitoare la modificarea Legii 


competenţei universale permit evitarea unei crize 
majore în cadrul Alianței. Strategia de securitate a 
SUA şi a Europei!’ sunt în continuare compatibile, în 
pofida divergenţelor cauzate de războiul din Irak. 
Decizia de a oferi sprijin militar extins pentru divizia 
poloneză din Irak reprezintă, de asemenea, un pas 
uriaş înainte pentru alianța veche de 55 de ani, care se 
adaugă deciziei de a prelua comanda Forței 
Internaționale de Menţinere a Păcii în Afganistan. 

Pentru a-şi definitiva schimbarea centrului de 
greutate de la Europa, din perioada Războiului Rece, 
la noile amenințări la adresa securității din Asia şi 
Orientul Mijlociu “este crucial ca NATO să aibă 
succes în Afganistan, în Irak şi în eforturile de a-şi 
mări capacitatea militară. Şi să rămână deschisă 
unei contribuții în soluționarea conflictului din 
Orientul Mijlociw”!!. 

Spiritul cooperării NATO-Rusia are “claritatea 
cristalului”, aşa cum declara Lordul Robertson, fiind 
“una din cele mai importante schimbări aduse de 
Alianță” în anii mandatului său”. Un argument care 
susține această importantă schimbare este întrunirea 
din 2 aprilie 2004 de la Bruxelles a Consiliului 
NATO-Rusia în noul format “27” - cei 26 de membri 
ai Alianței şi reprezentanții Rusiei - şi semnarea 
acordurilor” referitoare la deschiderea de birouri 
de legătură ale Rusiei în cadrul celor două mari 
structuri de comandă ale Alianței: Comandamentul 
pentru Operații şi Comandamentul pentru 
Transformare". Sub incidența aceleiaşi înțelegeri, se 
înscrie şi încadrarea cu personal suplimentar a 
Misiunii de Legătură a NATO la Moscova. Odată cu 
apropierea Summit-lui de la Istanbul şi a reuniunii 
Grupului G8, din iunie 2004, liderii de la Bruxelles 
pun accentul, tot mai mult, şi pe implicarea NATO în 
Africa de Nord, cu scopul de a încuraja reformele în 
domeniile apărării şi cel economic, de a îmbunătății 

securitatea în regiune şi de a apăra drepturile ales, CONTURAREA ROLULUI NATO DE 
femeilor!€. GENERATOR AL UNUI NOU SISTEM 

Analiza atentă a tuturor acestor transformări GLOBAL AL  SECURITAȚII - procesele 


complexe şi de profunzime din interiorul şi din 
sistemul de conexiuni al Alianței Nord-Atlantice 
evidențiază articularea tot mai explicită a proceselor 
de reechilibrare internă şi externă a Alianţei, dar, mai 


“fierbinţi” din spaţiul Orientului (Afganistan şi Irak, 
cu deosebire), probând asumarea de către Alianță a 
funcţiei securității globale, funcție verosimilă şi, 
credem, necesară. 


3. Necesitatea întăririi contribuţiei NATO 
la lupta împotriva terorismului din întreaga lume 


Pe fondul evenimentelor tragice de la Madrid, din 
11 martie 2004, dar şi atacurilor ulterioare desfăşurate 
în Irak şi Uzbekistan", Consiliul Nord-Atlantic, 
reunit la Bruxelles (2 aprilie 2004), a pus un accent 
sporit pe necesitatea întăririi contribuției NATO la 
lupta împotriva terorismului din întreaga lume. 

Declaraţia cu privire la terorism respinge 
categoric terorismul, indiferent de motivațiile sau de 
formele sale de manifestare, afirmându-se decizia de 
a lupta cu hotărâre împotriva acestui „flagel care 
pune în pericol valorile sub semnul cărora ne-am 
reunit: în special libertatea bazată pe principiile 


democraţiei, libertatea individului şi statului de 
drept”. NATO asigură o dimensiune transatlantică 
esențială în lupta împotriva terorismului, care 
necesită „cea mai strânsă cooperare posibilă între 
Europa şi America de Nord”. 

În afara acestor măsuri, în Declaraţia adoptată în 
cadrul sesiunii Consiliului Nord-Atlantic din 2 aprilie 
2004, au mai fost evidenţiate şi alte aspecte legate de 
întărirea cooperării Organizației pe probleme teroriste 
cu statele partenere'*, cu organisme şi organizaţii 
internaționale interguvernamentale — ONU, OSCE şi 
Uniunea Europeană. 


NOTE DE FINAL 


1J aap de Hoop Scheffer, noul secretar general al NATO, la întâlnirea avută cu presa, cu ocazia Seminarului anual la 
nivel înalt “Capacitățile militare ale secolului XXI: ce am învăţat şi încotro ne îndreptăm”, Norfolk, SUA, 6 aprilie 
2004. 

? În viziunea lui Peter Struck, ministrul german al apărării, implicarea directă în Afganistan şi sprijinul logistic 
oferit Poloniei în Irak sunt primii paşi ai Alianței în noul sistem de securitate globală în care nu mai există războaie 
tradiționale, ci trebuie dezvoltat un nou concept pentru combaterea terorismului. 

3? Se dorea ca un nucleu al acestei forțe, respectiv între 5.000-6.000 de oameni, să poată deveni activ în luna 
octombrie 2003, iar restructurarea bazelor şi redislocarea lor să ia în calcul, în primul rând, “considerațiile politice 
ale Alianței...” pentru buna funcţionare, în condiţiile în care numărul membrilor va creşte de la 19 la 26 în anul 
2004. Unele state precum Spania şi Grecia nu agreau aceste schimbări, explicabile pentru Grecia prin pierderea 
bazei de la Larisa, iar pentru Spania a unei baze de lângă Madrid. În legătură cu această problemă, Associated Press 
nota “disputa pe marginea stabilirii viitoarelor baze NATO ameninţă reformele de modernizare a Alianţei”. 

* Unul la Mons, în Belgia, unde se află în prezent Comandamentul Suprem al forțelor aliate din Europa (SHAPE) - 
ca centru operaţional de comandă al NATO pentru conducerea operaţiunilor militare, iar celălalt la Norfolk, statul 
american Virginia, prin devenirea fostului cartier general al Alianţei în “centru de transformare” cu misiunea de 
modernizare militară a NATO. 

` Brunssum, în Olanda; Neapole, în Italia şi unul maritim de mici dimensiuni la Oeiras, în Portugalia. 

é Lordul George Robertson, Secretatul General al Alianţei, la acea vreme, argumenta că eficiența militară trebuie să 
fie singurul criteriu al structurilor de comandă ale NATO. 

7 Statele europene nu alocă bugete destul de mari pentru apărare în pofida iniţiativelor recente de constituire a unei 
forțe europene de intervenție rapidă. (Precizări ale fostului secretar general al NATO, lordul George Robertson, 24 
iunie 2003). 

* În plus, secretarul american al apărării, Donald Rumsfeld, le-a cerut miniştrilor din țările europene să adopte 
tactica americană din Irak şi să-şi transforme masivele forțe armate în unităţi mai uşoare, capabile să se deplaseze 
rapid pe orice teren. 

? Vechii structuri de forţe îi va lua, treptat, locul o nouă structură de forțe bazată pe capacități, cu niveluri graduale 
de reacție. Prin consecinţă, statele membre vor fi obligate să aloce mai multe resurse pentru achiziționarea de 

mijloace de contracarare a armelor NBC şi echipamente moderne pentru desfăşurarea rapidă a forţelor în viitoarele 
teatre de operaţii. 

% Documentul privind strategia Uniunii Europene, adoptat în unanimitate la summit-ul de la Porto Carras, arată o 
convergenţă a gândirii strategice. 

! George Robertson, secretarul general al Alianţei până la 31 decembrie 2003. Washingtonul este de părere că ar 
putea fi utilă şi existenţa unui mecanism de supraveghere, deşi SUA şi Israelul se opun de ani de zile oricărei 
ingerințe militare internaţionale în acest conflict. 

? George Robertson, declarație după reuniunea ministerială a Consiliului NATO-Rusia din decembrie 2003, ultima 
prezidată în calitate de Secretar General al Alianței. 

* Cu acest prilej, Jaap de Hoop Scheffer, aflat în vizită la Moscova pe 7 şi 8 aprilie 2004, s-a întâlnit cu 
preşedintele Rusiei, cu membri ai Dumei şi alți înalţi demnitari ruşi — ministrul apărării, ministrul de externe, 
secretarul de stat al Consiliului Securității. Discuţiile purtate au vizat relațiile NATO-Rusia, lupta împotriva 
terorismului, precum şi controlul şi reducerea proliferării armelor de distrugere în masă. “Dorim să cooperăm. 
Avem nevoie de Rusia şi Rusia are nevoie de noi. Trăim într-o lume plină de pericole. Le putem face faţă doar îm- 
preună” declara, într-un interviu la un post de radio moscovit, secretarul general al Alianţei, consfințind ataşamen- 
tul la politica predecesorului său. Pentru detalii, vezi “Observatorul Militar”, Nr. 16 (22-28 aprilie 2004), p. 5, 
www.presamil.ro. 

14 Allied Command Europe, Mons, Belgia. 

'5 Allied Command Transformation, Norfolk, Statele Unite ale Americii. 

' Iniţiativa NATO de a intensifica cooperarea în regiunea Africii de Nord şi a Orientului Mijlociu vine în sprijinul 
procesului inițiat de Uniunea Europeană pentru îmbunătăţirea situaţiei economice şi sociale a ţărilor din regiune şi a 
propunerilor americane de promovare a democraţiei în aceste zone. Pentru detalii, vezi QUO VADIS? NATO şi 
Orientul Mijlociu, în “Observatorul militar”, Nr. 10 (10-16 martie 2004), p. 4, www.presamil.ro. 

17 Atacurile teroriste din 28 şi 29 martie 2004, din Buhara şi Taşkent, care au vizat forțele de ordine, şi acțiunile 
represive care le-au urmat s-au soldat cu aproape 50 de morţi, dintre care 33 militanţi islamici şi 10 poliţişti. 

'5 Între care: implementarea Planului de Acţiune al Parteneriatului pe probleme de terorism cu țările membre ale 
Dialogului Mediteranean (Algeria, Egipt, Iordania, Israel, Mauritania, Maroc şi Tunisia), iniţiat de Alianţă în anul 
1994, şi realizarea de exerciţii comune NATO-Rusia. 


RECOMANDĂRI 


În contextul noului mediu de securitate — declara şi secretarul american pentru apărare, Donald 
Rumsfeld — este vital ca forțele armate să fie organizate, instruite şi ocupate pentru a putea fi desfăşurate într-o 
perioadă de timp cât mai scurtă acolo unde pot contribui la pacea şi stabilitatea lumii. Realizările Alianţei din 
ultimii doi-trei ani sunt „uimitoare ”, aducând în sprijinul aprecierilor sale: 

e prezența trupelor NATO dincolo de graniţele fizice ale Organizaţiei, preluarea responsabilităţilor 
asupra ISAF şi angajarea în securizarea echipelor de reconstrucţie din provinciile afgane; 
instituirea unei noi structuri de comandă, în care Comandamentul Aliat pentru Transformare poate 
oferi sprijinul necesar în fața noilor provocări, care se adresează nu doar Alianţei, ci tuturor 
membrilor săi; 

e Forţa de Răspuns va spori capacitatea Organizaţiei de a fi prezentă în toate focarele de conflict etc. 

Alianţa va continua să fie garantul securității europene, dar se va implica tot mai mult în soluționarea 
problemelor majore ale securității regionale şi globale. 

